**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2019

**EXPUNERE DE MOTIVE**

**la proiectul de hotărâre privind alocarea din bugetul local al municipiului Câmpulung Moldovenesc a unei sume pentru participarea ansamblului folcloric „Piatra Șoimului” Câmpulung Moldovenesc la manifestările desfășurate în cadrul Festivalului Internațional de Folclor „Întâlniri Bucovinene”, ediția a-XXX- a**

Continuitatea activităților culturale, a tradiției și a obiceiurilor reprezintă o modalitate prin care administrația publică locală stimulează participarea cetățenilor la viața comunității și asigură un mediu propice dezvoltării locale.

Festivalul Internațional de Folclor „Întâlniri Bucovinene”, are un caracter itinerant și se desfășoară în mai multe țări: România, Polonia, Ucraina și Ungaria. La acest eveniment participă formații și ansambluri folclorice ai căror membri au origini bucovinene, și pe care viața i-a dus departe de Bucovina, dar nu și-au uitat datinile și folclorul străbun.

Dintre grupurile folclorice românești invitate se numără și ansamblul „Piatra Șoimului” din Câmpulung Moldovenesc drept pentru care este necesară aprobarea sumei de 28910 lei aferentă transportului și cazării intermediare.

Manifestările vor avea loc în următoarele localități și date:

* Jastrowie și Pila – Polonia : 18-24.06.2019
* Cernăuți – Ucraina : 20-23.09.2019

Menționăm că ansamblul „Piatra Șoimului ” a fost nominalizat în mod expres pentru aceste acțiuni.

Festivalul „Întâlniri Bucovinene” are o deosebită însemnătate pentru orașul nostru deoarece scopul lui constă în : prezentarea bogăției cultural-populare bucovinene, propagarea imaginii Bucovinei ca exemplu de înțelegere, de armonie și colaborare, de respect reciproc între etnii.

Precizez ca anul acesta manifestările vor avea o amploare deosebita ținând cont că este o ediție jubiliară, a –XXX- a.

Având în vedere aspectele prezentate, supun aprobării Consiliului Local al Municipiului Câmpulung Moldovenesc prezentul proiect de hotărâre.

**PRIMAR,**

**Negură Mihăiță**